पाएं अपने शहर की ताज़ा ख़बरें और फ्री ई-पेपरडाउनलोड करें
जमशेदपुर/रांची। आजकल नेट बैंकिंग का क्रेज बढ़ा है। शहरवासी इसके जरिए कारोबार कर रहे हैं। लेकिन, सावधान रहें, जरा सी चूक से आपके लाखों रुपए गायब हो सकते हैं। शहर में ऐसे अनेक मामले आए हैं, जिसमें बिना किसी ट्रांजेक्शन के ही एकाउंट से पैसे गायब हो गए। जालसाज इतनी चालाकी से काम करते हैं कि एकाउंटधारक को पता नहीं होता है। बाद में लोगों को पता चलता है कि उनके एकाउंट से पैसे निकाल लिए गए हैं।
पुलिस के पास शिकायतें पहुंचती हैं, लेकिन ऐसे मामले में वह भी कुछ नहीं कर पाती है। बैंक भी ऐसे मामले में कुछ करने से हाथ खड़ा कर लेता है। हाल ही में मानगो निवासी ताहिरा शेख के एकाउंट से जालसाजों ने ढाई लाख रुपए उड़ा लिए। पता चला कि जालसाजी कर उनके खाते से खरीदारी की गई है। शिकायत के बावजूद भी कुछ नहीं हो पाया। साइबर क्राइम के विशेषज्ञों के अनुसार, इस तरह की घटना को रोकने के लिए लोगों को सतर्क रहना जरूरी है। नेट बैंकिंग करते समय लोगों को सावधानी बरतना जरूरी है।
लॉटरी का देते हैं प्रलोभन
फर्जी लॉटरी खुलने का मेल किया जाता है। फिर उस व्यक्ति से सिक्युरिटी डिपॉजिट के नाम पर पैसे जमा कराए जाते हैं। वहीं देश से ही विदेशी नंबर की कॉल से लॉटरी खुलने की सूचना दी जाती है। यहां भी सिक्युरिटी डिपॉजिट के नाम पर बड़ी राशि मांग ली जाती है। ऐसी चीजों से बचने की आवश्यकता है।
कॉल सेंटर से लेते हैं जानकारी
जालसाज कॉल सेंटर से खाताधारकों और ग्राहकों का डाटा हासिल करते हैं। फिर, फर्जी वेबसाइट से ईमेल कर दूसरी जानकारी हासिल कर लेते हैं। जैसे ही खाते में मोटी रकम आती है। उसे जालसाज अपने खाते में ट्रांसफर कर लेते हैं। इसके अलावा जालसाज रजिस्टर्ड ईमेल पर लॉगर सॉफ्टवेयर भेजते हैं। यह खाताधारक के कंप्यूटर पर इन्स्टॉल हो जाता है। फिर खाताधारक जो भी टाइप करते हंै, वह जालसाजों को पता लगता रहता है।
ऐसे बचें जालसाजी से
यदि किसी मोबाइल कंपनी द्वारा आपके आवेदन के बिना सिम ब्लॉक करने या नई सिम उपलब्ध कराने का मैसेज मिलता है या फोन कॉल आता है, तो तत्काल मोबाइल कंपनी को इसकी जानकारी दें। यदि आपका मोबाइल नंबर किसी बैंकिंग सेवा से जुड़ा है, तो तुरंत वह सेवा जैसे मोबाइल बैकिंग या इंटरनेट बैंकिंग को बंद कराएं।
किसी भी बैंक द्वारा उनके खाताधारकों से एटीएम कार्ड का नंबर, वैधता दिनांक या पिन नंबर नहीं मांगा जाता है। यदि कोई व्यक्ति फोन या ईमेल के माध्यम से आपसे जानकारी मांगता है तो उसे कुछ भी न बताएं।
बैंकिंग के लिए रजिस्टर्ड मोबाइल नंबर के कॉल सेंटर और संबंधित बैंक के कॉल सेंटर का नंबर हमेशा खुद के पास सुरक्षित रखें।
अनेक लोगों ने बैंक के नाम पर मिलती-जुलती वेबसाइट बना रखी है। यह यूजर आईडी और पासवर्ड चुराने के लिए बनाई जाती है। इनसे बचने के लिए बैंक के यूआरएल की ठीक से पड़ताल करें। इसके बाद ही उसमें यूजर आईडी व पासवर्ड डालें।
हर बैंक में इंटरनेट बैंकिंग के जरिए होने वाले पेमेंट के लिए अपनी पॉलिसी है। अगर आप एक सीमा में अधिक पेमेंट कर रहे हैं, तो उसके लिए आपको एक विशेष पासवर्ड डालना पड़ता है।
हर माह इंटरनेट बैंकिंग का पासवर्ड बदलें। पासवर्ड आसानी से पहचान में आने वाला न हो।
नेट बैंकिंग करने वालों को सावधानी बरतना जरूरी है। थोड़ी सी लापरवाही से खाता की राशि गायब करने में सफल हो जाते हैं जालसाज। दरअसल, इन जालसाजों को पकडऩा मुश्किल है। पुलिस के प्रयास से भी सफलता इसलिए नहीं मिल पाती है, क्योंकि अधिकतर जालसाज गलत आईडी पर ही साइट बनाते हैं। इस कारण जालसाजों को पकडऩा आसान नहीं होता है। राकेश सिन्हा, साइबर मामले के जानकार
एकाउंट से 2.50 लाख गायब
मानगो निवासी ताहिरा शेख के एकाउंट में 3.50 लाख रुपए थे। दो दिनों के अंदर जालसाजों ने उनके एकाउंट से 2.50 लाख रुपए उड़ा लिए। पहले दिन खाता से रुपए निकासी का पता नहीं चला। दूसरे दिन शेख एटीएम से पैसे निकालने गए, तो पता चला कि खाता से रकम गायब है। उन्होंने बैंक को सूचित किया। बैंक ने जांच की गई, तो पता चला कि जालसाजों ने मुंबई समेत अलग-अलग शहरों से खरीदारी की है।
चार लाख रुपए हो गए ट्रांसफर
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva zho_Hant eng_Latn